26 I. NYELVTUDOMÁNY-OSZTÁLYI ÉRTEKEZÉSEK. 



mellyek gyakran ismételtetvén , közönséges jeleivé váltak az érzéseknek, 

 az egy társaságban élőknél , mind addig míg végre tagos szavak álltak 

 elő 's a' nyelv kifejlődött '). Azonban ez a' vélemény épen nem való- 

 szinű. Mig nyelv nincs a' kölcsönös szükségek' 's igyekezetek' kijelen- 

 tésére, addig társaság nem állhat elő, azt pedig, hogy nyelv a' társaság' 

 üsszeállása előtt létezzen, állítani képtelenség. Mások a' nyelv' eredeti 

 durvaságából kifejlését, nem önkényesen meghatározott szavak' találá- 

 sában, hanem a' természeti tárgyak' tulajdonságinak utánozásában, csupa 

 majmolásban (mimesisben) keresik, 's ide tartozik az újabbak közt , még 

 a* Mithridates' híres irója Adelung is, mi azonban az emberi nemzet 

 kifejlésének történetével 's tudományos felfogásával ellenkezik. Dresdai 

 professor Carus, igen elmés lehozással, a' dolgok hangfiguráinak, ki- 

 sebb nagyobb mértékben közelítő utánozásában keresi a' nyelv' erede- 

 tét, melly szerinte a' dolgok' lelki képmásait vagy is hangfiguráit fog- 

 lalja magában^). Virey a' nemi indulat' ösztönzésében, a' szerelemben 

 keresi a' nyelv' első forrását, mit a' nemi részeknek a' nyelv' műsze- 

 reivel való szoros összefüggéséből igyekszik kimagyarázni , a' természet' 

 országából vett példákbtíP). Nem kevés azoknak száma, kik a' nyelv' 

 csudálatos kifejlését tekintvén, annak isteni eredetet tulajdonítottak, 

 de a' mi ismét ellenkezik az emberi nemzet' kifejlésének történeteivel. 

 A' mindennapi tapasztalás ugyan is bizonyítja , hogy minden nemzet' 

 nyelve eleinte szegény, durva 's tökéletlen volt, 's csak a' kijelelt fők' 

 folytonos szorgalma és igyekezete által emelkedett lassanként a' tökélet' 

 bizonyos fokára. 



Ha az emberi nyelv' csudálatraméltó tulajdonait, kifejlése' mód- 

 jait, véghetetlen különbségeit 's annak az emberi lélek' kifejlésével 

 egyenlő irányban állását gondolóra veszszük , nem lehet meg nem győ- 

 zettetni a' felől , hogy a' nyelv' eredetét , sem a' szenvedelmek 's érzé- 

 sek által kisajtolt hangokból , sem a' természet' keblében felfogott han- 



') Mélanges de littérature ; publiés par J. B. A. Suard, inembre de I'institut 

 national de Francé. Paris, Tome II. 1803. p. 287. 



') Vorlesungen über Psychologie, gehahen in Winter 18% zu Dresden , von 

 Dr. C. G. Carus. Leipzig 1831. p. 120. 



*) Histoire naturelle du génre humain. Nouvelle edition ; par J. J. V i r e y. 

 Bruxelles 1S26. Tome III. p, 80. 



